🔎 Stránka https://spiacimnich.sk/ uvádza: „Najstarší zachovaný názov je Spiaci obor. Po 10. storočí n.l. bol premenovaný na Spiaci mních, súviselo s prechodom na kresťanskú vieru.“ A tu sme už v rozpore s vedeckými poznatkami. Datovanie najstarších listín z územia Slovenska je veľmi jednoduché zistiť na internete. Listiny z 10. storočia, ani staršie jednoducho nemáme. Bol by to zázrak a senzácia nájsť tak starú listinu a ešte väčšia senzácia nájsť záznam, ktorý by sa vzťahoval práve na skaly pri Kamenici. Prvá zachovaná písomná zmienka o tomto území je z roku 1270, staršie listiny sú falzá, teda falzifikáty. V listinách ale aj tak nie je žiadna zmienka o názvoch skál.